C 230/228
ET
Euroopa Liidu Teataja
30.6.2023
KGTga veine „Pays d'Hérault“ on kolme värvi, kusjuures peamiselt toodetakse punaseid veine (50 % toodangust), kuid ka roosasid, mille toodang praegu tunduvalt suureneb, ja valgeid.
Kaitstud geograafiline tähis „Pays d’Hérault“ väljendub selles, et omavahel segatakse niisuguseid piirkonna traditsioonilisi sorte nagu 'Grenache', 'Cartignan', 'Cinsault' ja 'Mourvèdre'.
Teistest Prantsusmaa viinamarjaistandustest pärit sortide, nagu 'Merlot', 'CabernetSauvignon', 'Syrah' ja 'Chardonnay', istutamine võimaldas sortide ja eelkõige veiniviinamarjasortide valikut mitmekesistada, säilitades samas nimetusega „Pays d'Hérault“ veinide tuntusega seotud kvaliteedi.
Kuiva ja kuiva vahemerelise kliima mõjul saavad viinamarjad alati täisküpseks kõikidel aladel ning kõikide sortide puhul.
Need küpsemistingimused koos saagikusega, mis on kohandatud lubjakivitasandikele ja -platoodele, kuhu viinapuud on peamiselt istutatud, lubavad saavutada spetsifikaadis nimetatud maksimaalse saagikuse eelkõige niisuguste produktiivsete sortide puhul nagu 'Grenache' ja 'Carignan'.
Kõik need tingimused teevad võimalikuks ka suhteliselt varajase saagikoristuse.
Toodetavaid veine iseloomustavad puuviljaaroomid, mis on alati olemas, isegi kui nende intensiivsus ja laad varieeruvad olenevalt kasutatud viinamarjasortidest ja tehnoloogiatest.
Punaste veinide valmistamisel kasutatakse ekstraheerimist, et saavutada pehme struktuur küpsete ja mahedate tanniinidega.
Valgete ja roosade veinide puhul võimaldavad need säilitada suurepärase tasakaalu, värskuse ning puuviljasuse.
Need veinid on mõeldud peamiselt noorena joomiseks.
KGTga veine „Pays d’Hérault“ toodetakse ligikaudu 900 000 hektoliitrit aastas kogu Hérault’ departemangus ja seega on need laialt levinud kogu riigi territooriumil.
8.3.
Geograafilise piirkonna ja toote eripära põhjuslik seos Mullastiku– ja ilmastikutingimuste kombinatsioon on selles viinamarjakasvatuseks eriti soodsas keskkonnas olnud piirkonna veinisektori arengu ja majandamise alus ning jääb selleks ka tulevikus.
Viinapuud ja vein on Hérault's seega departemangu küladest kolmveerandi tegevuse keskmes.
See viinamarjakasvatus ajalooliste ja ulatuslike viinamarjais­ tanduste keskmes, mida toetab viinapuude kasvatamise ja veinivalmistamisega seotud oskusteave, on võimaldanud arendada välja märkimisväärse sellele sektorile pühendatud teaduslike ja tehnoloogiliste uurimiskeskuste võrgu, eelkõige niisugustes rahvusvahelise mainega tehnikakõrgkoolides nagu Béziers ja Montpellier (üheksa ülikoolide teaduslikku segaüksust, kõrgem viinapuude ja veini instituut (Institut des Hautes Etudes de la Vigne et du Vin)).
Vastutasuna on uurimistulemused ja uuenduslike ettevõtjate võrgustik andnud tõuke KGTga veinide „Pays d'Hérault“ tootmisele.
Üle 40 aasta on viinamarjakasvatajate oskusteave, peale traditsiooniliste viinamarjasortide ka teistest viinamarjais­ tandustest pärit viinamarjasortide istutamine, majandus– ja kaubandusettevõtjate areng ning teadus– ja populaartea­ duslikud struktuurid võimaldanud kohandada veinide kvaliteeti turgude arengule.
Seega on veinidel maitse ja lõhnaomadused, mis on tarbijatele kergesti tajutavad ning mida otsivad eelkõige turistidest kliendid.
Kõik need asjaolud on koos aidanud kaasa sellele, et Hérault' piirkonna veinide ja selle nimetuse all turustatavate veinide maine jääks sajanditeks püsima.
Seda mainet kajastavad ka piirkondlikult korraldatud rahvusvahelised kaubandusüritused (SITEVI, VINISUD), mitmesugused peod ja üritused linnastutes viinamarjade ja veini valmimise ajakava kohaselt.
Need sündmused loovad külalislahkust ja inimeste ühtsustunnet ning soodustavad Vahemere piirkonna turismitegevust.
Viinamarjaistanduste taastamise kontekstis on viinamarjakasvatajad oma planeerimistegevustega osanud edendada veinipiirkonna maastiku arhitektuuri ja soodustada veiniturismi, mis aitab arendada kaitstud geograafilise tähise „Pays d’Hérault“ mainet.
9.
Muud olulised tingimused (pakendamine, märgistamine, muud nõuded) Märgistamisega seotud lisasätted Õigusraamistik: riiklikud õigusaktid Lisatingimuse liik: märgistusega seotud lisasätted Tingimuse kirjeldus: Kaitstud geograafilisele tähisele „Pays d’Hérault“ võib lisada ühe või mitme viinamarjasordi nime.